Document ID: 32005R2026

A BIZOTTSÁG 2026/2005/EK RENDELETE
(2005. december 13.)
2006-ra és az azt követő évekre vonatkozóan a 3448/93/EK tanácsi rendelet hatálya alá tartozó mezőgazdasági termékek feldolgozásával előállított egyes áruknak Törökországból az Európai Közösségbe való behozatalára alkalmazandó vámkontingensek megnyitásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról szóló, 1993. december 6-i 3448/93/EK tanácsi rendeletre (1) és különösen annak 7. cikke (2) bekezdésére,
mivel:
(1)
Az egyes feldolgozott mezőgazdasági termékekre alkalmazandó szabályokról szóló, 1997. április 29-i 1/97 EK-Törökország társulási tanácsi határozat (2) - a vámunió célkitűzéseinek megfelelő kereskedelemfejlesztés érdekében - éves kontingenst állapít meg értékben kifejezve egyes, Törökországból a Közösségbe behozott tésztatermékekre. A kontingenst 2006-ra és az azt követő évekre kell megnyitni. A kontingens keretén belül az engedélyezést az 1/95 EK-Törökország társulási tanácsi határozat részletes alkalmazási szabályainak meghatározásáról szóló 1/96 határozat módosításáról szóló, 2001. március 28-i 1/2001 EK-Törökország vám-együttműködési bizottsági határozatban (3) előírt A.TR. szállítási bizonyítványhoz kell kötni.
(2)
A Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (4) megállapítja a vámkontingensek kezelésére vonatkozó szabályokat. Az e rendelet által megnyitott vámkontingenseket az ott meghatározott szabályoknak megfelelően kell kezelni.
(3)
A e rendeletben előírt intézkedések összhangban vannak az I. mellékletben fel nem sorolt, feldolgozott mezőgazdasági termékek kereskedelmére vonatkozó horizontális kérdések irányítóbizottságának véleményével,
ELFOGADTA EZT A RENDELETET:
1. cikk
A mellékletben meghatározott termékek Törökországból való behozatalára vonatkozó éves közösségi vámkontingensek megnyitásra kerülnek a 2006. január 1-jétől2006. december 31-ig és a következő években a január 1-jétől december 31-ig tartó időszakra, a mellékletben megállapított feltételek szerint.
A kontingensek keretein belül a termékek beléptetéséhez az 1/2001 EK-Törökország vám-együttműködési bizottsági határozatnak megfelelő A.TR. szállítási bizonyítványt kell bemutatni.
2. cikk
Az 1. cikkben említett közösségi vámkontingenseket a Bizottság a 2454/93/EGK rendelet 308a., 308b. és 308c. cikkével összhangban kezeli.
3. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
A határozat 2006. január 1-jétől alkalmazandó.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. december 13-án.

Labels: 3
17
18